आशा: नेई। ब्याह् दा मतलब ऐ जे कुड़ी अपने म्हराजै दियां सब ज्यादतियां बरदाश्त करै। ओदे माऊ-बब्बै दा आखा मन्नै, उंदी टैह‌्ल-सेवा करै। उंदियां घरैखियां जरै। अपना आदमी पसंद नेई होने दे बावजूद बी उसगी आत्म-समर्पण करदी र’वै। ओदे आस्तै बच्चे पैदा करै, उनें गी पालै ते फी कुसा ला-इलाज बमारी कन्ने बे-मौती मरी जा। ते जे जींदी र’वै तां बुड्ढै-बारे जागतें दियें नूहें दियां गालां खाई-खाई, गोडे रगड़ी-रगड़ी अपनी मौती गी आपूं आले देऐ।